50$ ბანკნოტზე გამოსახული დიდი ზიმბაბვე
**ზიმბაბვეში** ტურისტული ღირსშესანიშნაობები ქვეყნის ყველა რეგიონში მდებარეობს. ეკონომიკურ ცვლილებებამდე ტურიზმის დიდი ნაწილი ზიმბაბვეზე მოდიოდა, თუმცა ამჟამად ტურიზმისგან უფრო მეტ სარგებელს ზამბია იღებს. ვიქტორიას ჩანჩქერის ეროვნული პარკი ზიმბაბვეს ერთ-ერთი მთავარი ტურისტული ღირსშესანიშნაობაა. 

მოზამბიკის საზღვართან მთათა სერია, აღმოსავლეთ მაღალმთიანეთი მდებარეობს. მაღალმთიანეთი ჩრდილოეთით ნიანგანიდან სამხრეთით ბვუმბას მთიანეთამდეა გადაჭიმული. ტრანსსასაზღვრო პარკის ენდემური სახეობები მეცნიერებსა და მოლაშქრეებს მსოფლიოს ყველა კუთხიდან იზიდავს. ნიანგას მთებიდან 60-70 კმ-ის მოშორებით მდებარე ადგილების დანახვაა შესაძლებელი, ხოლო მზიან დღეებში ქალაქი რუსაპეც მოჩანს. 

ზიმბაბვე აფრიკის სხვა ქვეყნებისგან გამორჩეულია შუასაუკუნეების ხანის ქალაქთა ნანგრევების რაოდენობით, რომლებიც უნიკალური მშრალი ქვის სტილით იყო აგებული. მათგან ყველაზე მეტად ცნობილია დიდი ზიმბაბვეს ნანგრევები მასვინგოში, რომელიც ზიმბაბვეს სამეფოს ხანიდან გადარჩა. სხვა ნანგრევებს შორის აღსანიშნავია: ხამი, დანანგომბე და ნეილთეილი.

ტურისტული ღირსშესანიშნაობები
----------------------------

ჩანჩქერი ვიქტორია მდ. ზამბეზზე
### ეროვნული პარკები

#### ჩანჩქერ ვიქტორიას ეროვნული პარკი

ჩანჩქერ ვიქტორიას ეროვნული პარკი მოიცავს მდინარე ზამბეზის სამხრეთ და აღმოსავლეთ სანაპიროებს. პარკის დიდი ნაწილი ქვიმის ტყეებს უკავია, სადაც პალმები და ამერიკული წითელი ხეც ხარობს. ვიზიტორებს სპილოების, აფრიკული კამეჩების, სამხრეთული თეთრი მარტორქების, ჰიპოპოტამების, კანებისა და ანტილოპების სხვა სახეობების ნახვის შესაძლებლობა აქვთ.

#### მანა-პულსის ეროვნული პარკი

მანა-პულსის ეროვნული პარკი მოიცავს მაგნოლიის, ბაობაბისა და გარეული ლეღვის ტყეებს. ოდესღაც ეროვნული პარკი აღმოსავლური შავი მარტორქების პოპულაციის თავშესაფარს წარმოადგენდა, თუმცა 1994 წლისთვის მათი რაოდენობა 10-მდე შემცირდა.

#### მატობოს ეროვნული პარკი

ბუშველდის ეკორეგიონში მდებარე მატობოს ეროვნული პარკი ზიმბაბვეს უძველესი ეროვნული პარკია. პარკის ტერიტორიაზე 200-ზე მეტი სახეობის ხე ხარობს, მათ შორის, მთის აკაცია და ველური მსხალი. პარკი მრავალფეროვანი ფაუნით გამოირჩევა: აქ 175 სახეობის ფრინველი, 88 სახეობის ძუძუმწოვარი, 39 სახეობის გველი და 16 სახეობის თევზი ბინადრობს. პარკის ტერიტორიაზე მდებარეობს არქეოლოგიური ძეგლები: ბამბატას, ინანკეს, ნვატუგისა და პომონგვეს მღვიმეები, სადაც ბუშმენების კედლის მხატვრობის ნიმუშები, ადამიანთა ჩონჩხები და პრიმიტიული იარაღებია აღმოჩენილი.

სტატისტიკა
----------

შეფ-მზარეულები Victoria Falls Hotel-ში
ვიზიტორთა სტატისტიკა 2014-2017 წლებში:

|
|  |
| ქვეყანა | 2017 | 2016 | 2015 | 2014 |
| სამხრეთ აფრიკა} | 716,234 | 736,993 | 744,627 | 607,616 |
| მალავის დროშამალავი | 407,006 | 409,302 | 320,181 | 321,874 |
| ზამბიის დროშაზამბია | 353,214 | 310,495 | 327,559 | 285,727 |
| მოზამბიკის დროშამოზამბიკი | 189,237 | 171,684 | 181,435 | 169,829 |
| ბოტსვანის დროშაბოტსვანა | 101,845 | 94,347 | 70,354 | 71,384 |
| აშშ-ის დროშააშშ | 101,206 | 82,699 | 66,577 | 57,410 |
| გაერთიანებული სამეფოს დროშაგაერთიანებული სამეფო და ირლანდიის დროშაირლანდია | 73,552 | 32,457 | 53,528 | 38,606 |
| გერმანიის დროშაგერმანია | 37,304 | 28,929 | 26,355 | 24,572 |
| იაპონიის დროშაიაპონია | 34,214 | 22,566 | 12,713 | 18,443 |
| კონგოს დემოკრატიული რესპუბლიკის დროშაკონგოს დემოკრატიული რესპუბლიკა | 33,811 | 26,223 | 26,422 | 28,368 |
| ჯამი | 2,422,930 | 2,167,686 | 2,056,588 | 1,880,028 |

სქოლიო
------

1. ↑  Mana Pools National Park, Sapi and Chewore Safari Areas, World Heritage Convention, UNESCO
2. ↑  *Zimbabwe - The Spirit of Matobo (Matopos)* Siyabona Africa დაარქივებული 2012-02-09 საიტზე Wayback Machine.
3. ↑  Brain, C.K. 1983*The Hunters of the Hunted? An introduction to African cave taophonomy*. University of Chicago Press. ISBN 978-0-226-07090-2
4. ↑  დაარქივებული ასლი.  დაარქივებულია ორიგინალიდან — 2020-04-06. ციტირების თარიღი: 2020-04-06.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
აფრიკის ტურიზმი |
| --- |
|  |
| სუვერენული სახელმწიფოები | 
* ალჟირი
* ანგოლა
* ბენინი
* ბოტსვანა
* ბურკინა-ფასო
* ბურუნდი
* კამერუნი
* კაბო-ვერდე
* ცენტრალური აფრიკის რესპუბლიკა
* ჩადი
* კომორი
* კონგოს დემოკრატიული რესპუბლიკა
* კონგოს რესპუბლიკა
* ჯიბუტი
* ეგვიპტე
* ეკვატორული გვინეა
* ერიტრეა
* სვაზილენდი
* ეთიოპია
* გაბონი
* გამბია
* განა
* გვინეა
* გვინეა-ბისაუ
* კოტ-დ'ივუარი
* კენია
* ლესოთო
* ლიბერია
* ლიბია
* მადაგასკარი
* მალავი
* მალი
* მავრიტანია
* მავრიკი
* მაროკო
* მოზამბიკი
* ნამიბია
* ნიგერია
* ნიგერი
* რუანდა
* სან-ტომე და პრინსიპი
* სენეგალი
* სეიშელის კუნძულები
* სიერა ლეონე
* სამხრეთ აფრიკის რესპუბლიკა
* სამხრეთ სუდანი
* სუდანი
* ტანზანია
* ტოგო
* ტუნისი
* უგანდა
* ზამბია
* ზიმბაბვე
 |
|  |
| არაღიარებული ქვეყნები | 
* სომალილენდი
 |
|  |
| დამოკიდებული და სხვა ტერიტორიები | 
* კანარის კუნძულები
* მადეირა
* რეიუნიონი
 |

 |